‎กาลครั้งหนึ่งนานมาแล้ว
‎เมื่อผู้หญิงปกครองด้วยอํานาจที่มิอาจทัดเทียม
‎ในฐานะนักรบ ราชินี มารดาของเผ่าพันธุ์
‎พวกเธอไม่ก้มหัวให้ใคร
‎การกระทําของพวกเธอผ่านความคิดที่แน่วแน่ ‎ตลอดช่วงประวัติศาสตร์
‎และไม่มีใครในหมู่พวกเธอโดดเด่นไปกว่า
‎คลีโอพัตรา
‎นางจิ้งจอกหรือนักยุทธศาสตร์
‎พวกแนวร่วมหรือพวกนอกรีต
‎ตํานานของเธอถูกเล่าขานนับพันปี
‎แต่มีเพียงไม่กี่คนที่รู้จักตัวจริงของเธอ ‎ความจริงของเธอ
‎ข้าคือไอซิส
‎ข้าคือพระเจ้า
‎อียิปต์บูชาและเกรงกลัว ‎โรมเกี้ยวพาราสีและบริภาษ
‎ผู้นําแห่งอํานาจที่มิอาจโต้แย้ง ‎ซึ่งไม่มีใครเพิกเฉยได้
‎ข้ายอมตายเพื่ออียิปต์
‎ท่านยอมตายเพื่ออะไร
‎เธอรักอย่างลึกซึ้ง ต่อสู้อย่างกล้าหาญ
‎เอาชนะคู่แข่งด้วยความเฉลียวฉลาด
‎คลีโอพัตราเดินผ่านพายุทรายแห่งประวัติศาสตร์
‎และทิ้งรอยเท้าไว้ลึกมากจนไม่มีใครลบเลือนได้
‎(ราชินีคลีโอพัตรา)
‎ยายฉันเป็นแรงบันดาลใจของฉัน
‎ฉันมักจะกลับบ้านแล้วเล่าให้ยายฟัง ‎ว่าฉันเรียนอะไรอยู่
‎"เราเรียนเรื่องชาวกรีกอยู่ค่ะ
‎เรียนเรื่องชาวโรมันด้วย
‎และวันนี้เราเรียนเรื่องคลีโอพัตรา"
‎ฉันจําได้ชัดเจนว่าท่านพูดกับฉันว่า
‎"เชลลีย์ ยายไม่สนว่าที่โรงเรียนสอนหลานยังไง
‎คลีโอพัตราเป็นคนดํา"
‎(หอสมุดอเล็กซานเดรีย 51 ปีก่อนคริสตกาล)
‎ตั้งแต่ 323 ปีก่อนคริสตกาล
‎ตระกูลที่มาจากมาซิโดเนีย ตระกูลปโตเลมี
‎เป็นผู้ปกครองอียิปต์
‎แต่บัดนี้ การเปลี่ยนอํานาจกะทันหัน
‎จะเปลี่ยนชีวิตของสาวแรกรุ่นคนหนึ่งไปตลอดกาล
‎คลีโอพัตราเป็นนักวิชาการมากกว่าสิ่งอื่นใด
‎เธอเป็นนักวิทยาศาสตร์
‎เธอเป็นนักภาษาศาสตร์
‎สิ่งเหล่านั้นสําคัญกับเธอ
‎มากพอๆ กัน หรืออาจจะมากกว่าการเมือง
‎หอสมุดแห่งอเล็กซานเดรีย ‎มีความสําคัญต่อคลีโอพัตรา
‎เพราะเธอมีความรู้มาก
‎เธอเรียนภาษาอียิปต์
‎และตระกูลปโตเลมีก่อนหน้าเธอ
‎ไม่เห็นคุณค่าของการเรียนภาษา
‎ตอนเธอไปห้องสมุดตอนเด็ก
‎เธอคงได้อ่านเรื่องเกี่ยวกับราชินีหญิงแห่งอียิปต์
‎นั่นคงทําให้เธออยากเป็นราชินี
‎ข้ายังไม่เสร็จ
‎ได้เวลาแล้ว
‎มันเป็นช่วงเวลาหวานอมขมกลืน
‎เช่นเดียวกับกษัตริย์ทุกพระองค์
‎การที่พวกเขาจะปกครองแผ่นดินได้ ‎พ่อแม่ของพวกเขาต้องตาย
‎เลิกฟูมฟายได้แล้ว
‎ทุกอย่างพร้อมไหม
‎ค่ะ ท่านพ่อ
‎ตระกูลปโตเลมีเรืองอํานาจ ‎ตั้งแต่ราว 323 ปีก่อนคริสตกาล
‎ตอนนี้เรากําลังพูดถึง...
‎ในอีก 200 ปีต่อมา
‎เจ้าอยู่ไหน
‎ตระกูลคลีโอพัตรากลายเป็นผู้ปกครองอียิปต์
‎เพราะต้นตระกูลปโตเลมีคนแรก ‎เป็นขุนพลของอเล็กซานเดอร์มหาราช
‎ที่พิชิตอียิปต์ ‎และขับไล่ราชวงศ์เปอร์เซียที่ปกครองอยู่
‎ตระกูลปโตเลมีไร้ความปรานี
‎พวกเขาไม่อบอุ่นหรืออ่อนโยน
‎ข้าไม่ไว้ใจพวกเขา
‎ฝ่าบาท
‎ไป ออกไป
‎จงเอาตัวรอด
‎คนชั่วพวกนี้จะลบล้างทุกสิ่งที่ข้าทํามา
‎คลีโอพัตราไม่ใช่ธิดาองค์โตของปโตเลมีที่ 12
‎แต่พระองค์ประหารพระเชษฐภคินีของเธอไปแล้ว
‎โทษฐานกล้าแย่งชิงราชบัลลังก์
‎แต่ดูเหมือนว่า ‎คลีโอพัตราจะเป็นคนโปรดของพระองค์
‎และในพินัยกรรมของเขา ‎เขาตั้งใจให้คลีโอพัตรา
‎ขึ้นปกครองเคียงข้างพระอนุชา ปโตเลมีที่ 13
‎มรดกของเราปลอดภัยในมือข้า
‎เวลาข้ามองเจ้า...
‎ข้าเห็นตัวเอง
‎คลีโอพัตรามีอายุราว 17 หรือ 18 ปี ‎ตอนที่พระบิดาสวรรคต
‎ดังนั้นเมื่อพระบิดาสวรรคต
‎คลีโอพัตราจึงต้องเผชิญกับวิกฤต
‎เธอมีพี่น้องสามคนที่ยังมีชีวิตอยู่
‎น้องชายสองคนชื่อปโตเลมี
‎และน้องสาวหนึ่งคนชื่ออาร์ซิโนเอ
‎คลีโอพัตรามีเหตุผลที่จะกลัว ‎ในสิ่งที่พี่น้องของเธอสามารถทําได้
‎แม้ว่าพวกเขาจะอายุน้อยกว่าเธอ
‎เสด็จพ่อสวรรคตแล้ว
‎กระหม่อมจะจัดการทุกอย่างเอง ‎องค์หญิง กระหม่อม...
‎จากนี้เราจะทําอะไรต่างออกไป
‎นางหมายความว่ายังไง
‎น้องชายของคลีโอพัตรา ‎ได้รับอิทธิพลจากขันทีโพไธนัส
‎ผู้ที่เลี้ยงดูเขามา
‎และอาร์ซิโนเอก็มีขันทีที่เลี้ยงดูเธอมาเช่นกัน
‎ดังนั้นหลายสิ่งที่พี่น้องของคลีโอพัตราเลือกทํา
‎อาจไม่ใช่การตัดสินใจของพวกเขาเอง
‎คุณอาจรักพี่น้องของคุณ
‎แต่คุณก็เข้าใจว่าพี่น้องของคุณจะแทงคุณข้างหลัง
‎ฉันมองว่านั่นคือความสัมพันธ์ที่เธอมีกับอาร์ซิโนเอ
‎มีประวัติศาสตร์ยาวนานในราชวงศ์ปโตเลมี
‎ที่พวกเขาทะเลาะวิวาทกัน
‎เนรเทศพี่น้องของตน สังหารพี่น้องของตน
‎การเกิดเป็นปโตเลมีแปลว่าชะตาคุณผูกพัน
‎กับสงครามอันต่อเนื่องของครอบครัว
‎คุณพร้อมเข่นฆ่ากันโดยหวังว่าตัวเองจะไม่ถูกฆ่า
‎มันเป็นสภาพแวดล้อม ‎ที่เหมือน "มหาศึกชิงบัลลังก์"
‎(อียิปต์)
‎พิธีราชาภิเษกในเมมฟิส
‎จะดึงดูดผู้มีอํานาจสูงสุดและนักบวชเข้ามา
‎มันเป็นช่วงเวลาที่ผู้ปกครองตระกูลปโตเลมี ‎กลายเป็นส่วนหนึ่ง
‎ของประเพณีการครองราชย์ของอียิปต์ ‎ที่มีมากว่า 3,000 ปี
‎เริ่มมากันแล้ว
‎โพไธนัสกําลังต้อนรับทุกคน
‎ไม่แปลกใจ
‎นั่งเถิด
‎เขาแค่ช่วยงาน
‎ช่วยตัวเองมากกว่า
‎ระวังนะ ข้ายังเขียนไม่เสร็จ
‎พระองค์ควรเป็นบัณฑิต
‎แล้วทิ้งอียิปต์ไว้ในมือคนโง่เหรอ
‎ระวังวาจาด้วย
‎กระหม่อมอาจเป็นโพไธนัส
‎ไม่
‎เขาเดินลากเท้า
‎ได้เวลาแนะนําพระองค์ต่อประชาชนแล้ว
‎ประชาชนรู้จักข้าอยู่แล้ว แนะนําน้องได้
‎กระหม่อมรู้ว่ามันน่าเบื่อ
‎แต่มันเป็นประเพณี
‎และผู้คนก็สบายใจกับประเพณี
‎ถึงเวลาของประเพณีใหม่ๆ แล้ว
‎มาเถอะ
‎มาทําเรื่องน่าเบื่อให้จบๆ ไป ‎พระองค์จะได้สนพระทัยแต่เรื่องสนุกๆ
‎อย่างภัยแล้งและหนี้ที่เราติดโรม
‎นอกจากที่ปรึกษาชายแล้ว
‎คลีโอพัตรายังมีที่ปรึกษาหญิงอีกสองคน
‎ชาร์เมียนและไอราส
‎พวกเธออยู่กับคลีโอพัตราตั้งแต่ยังเด็ก
‎และบ่อยครั้งที่นักวิชาการไม่รู้ว่า
‎หญิงสองคนนี้มีความสําคัญต่อคลีโอพัตราแค่ไหน
‎เริ่มกันเลย
‎โชคร้ายสําหรับคลีโอพัตรา ‎ตามพินัยกรรมของพระบิดา
‎คลีโอพัตราควรขึ้นปกครองอียิปต์ ‎เคียงข้างพระอนุชา ปโตเลมีที่ 13
‎คุณสามารถกําจัดคู่แข่งด้วยการฆาตกรรม ‎หรือแต่งงานกัน
‎นั่นไม่ได้แปลว่าไม่ฆ่า
‎แต่พวกเขาเลือกที่จะแต่งงานก่อน
‎พร้อมไหม น้องข้า
‎บุตรแห่งอียิปต์
‎เรามาเพื่อเป็นสักขีพยาน ‎ให้ธีอา ฟิโลพาเธอร์ คลีโอพัตรา
‎และปโตเลมี ธีออส ฟิโลพาเธอร์
‎ต้องมีฟาโรห์ชายและหญิง
‎เพราะไอซิสกับโอไซริส ‎เป็นเทพเจ้าหลักในศาสนาอียิปต์
‎และเนื่องจากฟาโรห์ชายและหญิง ‎ก็เป็นพระเจ้าเช่นกัน
‎พวกเขาต้องสะท้อนถึงไอซิสและโอไซริส
‎เทพเจ้าอภิเษกสมรสกับพี่น้อง
‎เทพเจ้าทําแบบนั้น
‎ดังนั้น นี่จึงถือเป็นพฤติกรรมที่เหมาะสม
‎และแน่นอนว่าสําหรับผู้ปกครองตระกูลปโตเลมี
‎ที่อยากสนับสนุนศาสนาดั้งเดิม
‎นั่นเป็นหนทางที่ถูกต้อง
‎ข้าขอเสนอ...
‎การกําเนิดใหม่ของโอไซริสและไอซิส
‎เพราะปโตเลมี ‎พระอนุชาและสามีของเธอยังเด็ก
‎คลีโอพัตราจึงได้เปรียบชัดเจน ‎ในแง่ของจุดยืนทางยุทธศาสตร์
‎แต่ปโตเลมีที่ปรึกษาที่มีอํานาจมากในราชสํานัก
‎ที่ปรึกษาหลักของเขาคือโพไธนัส
‎โพไธนัสต้องการอํานาจที่แท้จริง
‎คลีโอพัตราเข้ามาขวางทาง
‎เมื่อคลีโอพัตราขึ้นครองราชย์
‎หนึ่งในกิจกรรมแรกของเธอ ‎คือการเดินทางแสวงบุญ
‎เพื่อสานสัมพันธ์กับชาวอียิปต์ให้แน่นแฟ้น
‎(ธีบส์)
‎เหม็นชะมัด
‎ทําตัวดีๆ หน่อยได้ไหม
‎นี่คนของเรา พวกเขาดูอยู่
‎ขออภัย
‎ไง
‎ฉันว่าการที่เธออยาก ‎เรียนรู้เพิ่มเติมเกี่ยวกับชาวอียิปต์
‎เป็นวิธีที่เธอพยายาม ‎ทําให้ตัวเองกลมกลืนกับประเทศมากขึ้น
‎มีประชากรหลักสามกลุ่มในอียิปต์โดยรวม
‎มีชนพื้นเมืองอียิปต์
‎มีชาวกรีกที่มากับตระกูลปโตเลมี
‎และมีประชากรชาวยิวจํานวนมาก
‎ทั้งสามกลุ่มนี้ไม่ชอบขี้หน้ากัน
‎แต่พวกเขารวมเป็นหนึ่งเพราะไม่ชอบโรม
‎ส่วนใหญ่แล้ว
‎ตระกูลปโตเลมีแยกตัวออกจากชนพื้นเมืองอียิปต์
‎ดูสิ นั่นสวยมากเลย ดูสีสิ
‎เรามีสีพวกนั้นที่บ้าน
‎ความหลงใหลของคลีโอพัตราที่มีต่อชาวอียิปต์
‎ถูกคนอย่างโพไธนัสมองด้วยความแคลงใจ
‎โดยคิดว่านี่เป็นแค่การกระทําโง่ๆ ‎ของหญิงสาวโง่ๆ คนหนึ่ง
‎แต่ชนพื้นเมืองมองว่า ‎นี่เป็นสัญลักษณ์ของความเป็นผู้นํา
‎(ธีบส์)
‎เหตุการณ์แรกที่ถูกบันทึกไว้ ‎ในรัชสมัยของคลีโอพัตรา
‎คือการเฉลิมฉลองการสถาปนาวัวบูคิสตัวใหม่
‎ตัวแทนทางโลกของเทพเจ้ามอนตู
‎เทพเจ้าโบราณในอียิปต์
‎และมันน่าทึ่งมาก
‎ที่คลีโอพัตราเดินทางไกลไปถึงตอนบนของอียิปต์
‎เพื่อฉลองพิธีกรรมนี้
‎นี่แสดงให้เห็นว่าเธออยากเป็นราชินีอียิปต์
‎ไม่ใช่แค่ราชินีปโตเลมี
‎คลีโอพัตรารู้สึกใกล้ชิดกับชาวอียิปต์มาก
‎คลีโอพัตราเรียนภาษาอียิปต์
‎เธอนับถือศาสนาอียิปต์
‎เธออยากถูกจดจําในฐานะชาวอียิปต์
‎เราไม่รู้ชาติพันธุ์ที่แท้จริงของเธอ
‎เราไม่รู้ว่าแม่ของคลีโอพัตราเป็นใคร
‎มีงานวิจัยมากมายที่พิสูจน์ได้ว่า ‎แม่ของเธอเป็นคนอียิปต์
‎แต่เราไม่มีทางรู้แน่ชัด
‎ยังไม่แน่ชัดด้วยว่าย่าของคลีโอพัตราเป็นใคร
‎พ่อของคลีโอพัตราได้รับสมญานาม ‎ว่าเป็นลูกนอกสมรส
‎ผู้คนจึงมองว่าแม่ของเขา
‎น่าจะเป็นคนในราชสํานัก
‎เป็นไปได้ว่าเป็นคนอียิปต์
‎ชาวอียิปต์โบราณมีสีผิวที่หลากหลาย
‎อย่างที่เห็นในวัฒนธรรมแอฟริกันอื่นในปัจจุบัน
‎สีผิวไล่ตั้งแต่สีดําไปจนถึงสีน้ําตาลอ่อน
‎เหมือนกับคนในซูดานใต้
‎ไปจนถึงอียิปต์สมัยใหม่
‎ทั้งที่คลีโอพัตราแสดงตนว่าเป็นชาวอียิปต์
‎มันจึงแปลกมากที่เรายืนกรานพรรณนาว่า ‎เธอเป็นชาวยุโรปโดยแท้
‎หากพิจารณาภาพวาดของเธอ ‎เธอจะดูต่างออกไป
‎ขึ้นอยู่กับว่าใครวาด
‎ภาพลักษณ์ของเธอเปลี่ยนไป ‎มุมมองของเธอเปลี่ยนไป
‎เธอแทบเหมือนกิ้งก่าเปลี่ยนสี
‎เสน่ห์ของคลีโอพัตราคือเราจินตนาการถึงเธอ
‎ทุกคนจินตนาการถึงเธอในแบบตัวเอง
‎ผมนึกภาพว่าเธอมีผมหยิกเหมือนผม
‎และมีสีผิวคล้ายกัน
‎ความท้าทายที่คลีโอพัตราต้องเผชิญ
‎เมื่อเธอขึ้นครองราชย์หลังการตายของพ่อ
‎คือเขาทิ้งหนี้ก้อนโตไว้
‎ตอนนั้นอียิปต์เป็นรัฐบริวารของโรม
‎(โรม อียิปต์)
‎และตระกูลปโตเลมีก็ต่อสู้อย่างจนตรอก ‎เพื่อรักษาเอกราชไว้
‎โรมคืออํานาจที่แผ่ขยายขึ้นมาใหม่
‎โรมเข้าใจ
‎ว่าอียิปต์เป็นอู่ข้าวอู่น้ําของเมดิเตอร์เรเนียน
‎แต่อียิปต์อยู่ในสถานการณ์ที่ล่อแหลมมาก
‎แม่น้ําไนล์ที่ต้องท่วมท้นทุกปีเพื่อผลิตพืชผล
‎มีระดับน้ําไม่เท่าเดิมมาหลายปี
‎นี่ไม่ใช่ความผิดของคลีโอพัตรา
‎เหตุการณ์ทางธรรมชาติไม่เคยผิด
‎แต่มันทําให้คลีโอพัตรา ‎ตกอยู่ในสถานการณ์ที่ยุ่งยาก
‎ข้าควรมาเร็วกว่านี้
‎พระองค์มาแล้ว
‎เปิดคลังธัญพืชหลวง
‎หาอะไรให้คนพวกนี้กิน
‎และเราควรสร้างวิหาร
‎สถานที่แห่งความหวัง
‎พวกเขาจะจดจําเรื่องนี้
‎ข้าก็เช่นกัน
‎ดีใจที่มา
‎มีสงครามกลางเมืองเกิดขึ้นในโรม
‎เกี่ยวกับอํานาจเหมือนเดิม
‎ชายสองคน
‎(โรม)
‎จูเลียส ซีซาร์ ตัวแทนของ "ประชาชน"
‎และปอมปีย์มหาบุรุษ
‎ตัวแทนของออปติเมตส์หรือชนชั้นสูง
‎พ่อของคลีโอพัตรา ปโตเลมีที่ 12 ‎ยืมเงินจํานวนมาก
‎ส่วนใหญ่จากปอมปีย์
‎ความสัมพันธ์ของอียิปต์ที่มีต่อโรมมันก็...
‎เหมือนญาติจนๆ คนหนึ่ง
‎นี่เป็นช่วงเวลาที่ยุ่งยากมากสําหรับคลีโอพัตรา
‎เธอรู้ว่าน้องชายเธอ ปโตเลมีที่ 13
‎กําลังโดนโพไธนัสหลอก
‎เธอสนับสนุนการทูต
‎เธออยากร่วมมือกับปอมปีย์ ‎อย่างน้อยก็หาว่าเขาต้องการอะไร
‎แต่โพไธนัสกับปโตเลมีที่ 13 มีแผนอื่น
‎ทําไมปฏิเสธคําขอของปอมปีย์
‎เขากําลังจะแพ้สงคราม ใช่ไหม
‎การทอดทิ้งพันธมิตรในยามยาก ‎เป็นนโยบายใหม่งั้นเหรอ
‎ทั้งที่เขาเคยช่วยท่านพ่อตอนถูกเนรเทศ
‎เกียรติของเจ้าอยู่ไหน
‎ด้วยความเคารพ ‎เราส่งทหารให้เขาตามคําขอแรกแล้ว
‎ซึ่งเห็นชัดว่าไม่ช่วย
‎ฝ่าบาทกําลังคํานวณอย่างรอบคอบ
‎คงไม่ฉลาดนักที่จะส่งทหารอียิปต์ชั้นดี ‎ไปร่วมสงครามโรมันชั้นเลว
‎ท่านพ่อทํางานหนัก ‎เพื่อให้แน่ใจว่าอียิปต์เป็นแหล่งอาหารของโรม
‎ไม่ใช่แค่อาณานิคม
‎การคํานวณอย่างรอบคอบที่ว่า...
‎การให้อาหารโรมทําให้คนอียิปต์ไม่มีกิน
‎ซึ่งนํามาสู่เรื่องยุ้งฉางที่ยังเปิดอยู่ทางใต้
‎อเล็กซานเดรียมีอะไรกินบ้าง
‎มันเสี่ยงที่จะยุ่งเกี่ยวกับการเมืองโรมัน
‎เรายุ่งเกี่ยวกับการเมืองของโรมไปแล้ว ‎โพไธนัส
‎คนที่ให้คําปรึกษาปโตเลมีที่ 13
‎เป็นผู้กุมบังเหียนในจุดนี้
‎และเป้าหมายหลักคือฆ่าคลีโอพัตรา
‎โพไธนัสสามารถเรียก...
‎ชาวอเล็กซานเดรียนส่วนหนึ่งมาอยู่ฝ่ายเขาได้
‎แล้วพวกเขาก็ก่อการกบฏในราชสํานัก
‎ทําให้คลีโอพัตราและอาร์ซิโนเอต้องหนี
‎เธอรู้ว่าเธอได้รับการสนับสนุน
‎จากผู้คนที่อยู่ในเมมฟิสและธีบส์
‎คนพวกนี้ภักดีต่อพ่อของเธอ
‎เธอจึงหนีไปอียิปต์ตอนบนก่อน
‎(ธีบส์)
‎ข้าจะกลับไปชิงบัลลังก์คืน
‎ด้วยกองทัพของใคร
‎เราเกณฑ์ทหารจากอียิปต์ตอนใต้มาได้เท่าไร
‎ไม่พอ
‎และคนที่วางพระทัยได้ยิ่งน้อยกว่า
‎อคิลลัสจะนําทัพพระอนุชาของพระองค์
‎พระองค์ต้องการผู้ที่จะไม่หวาดกลัว ‎ต่อความรุ่งเรืองในอดีตของเขา
‎ไม่คิดว่าโพไธนัสจะลงมือเร็วปานนั้น
‎พระองค์ทรงประเมินเขาต่ําไป
‎แต่มันยากที่จะเห็นงูพิษในพงหญ้าสูง
‎เว้นแต่เป็นนก
‎ข้าจะไปตะวันออก ไปซีเรีย ‎พ่อข้ายังมีเพื่อนอยู่ที่นั่น
‎เพื่อนที่รู้ว่าพระองค์เป็นทายาทที่แท้จริง
‎คลีโอพัตราเติบโตในอเล็กซานเดรีย
‎มันเป็นส่วนหนึ่งของเธอ
‎การถูกเนรเทศจึง ‎เป็นประสบการณ์ที่เจ็บปวดสําหรับเธอ
‎และเธอคงกําลังหาทางกลับไปโดยเร็วที่สุด
‎แน่นอนว่าคลีโอพัตราไม่ใช่คนประเภทที่จะยอมแพ้
‎เธอเป็นนักสู้
‎คลีโอพัตราไปอยู่ซีเรียสองปี
‎ในช่วงเวลานั้น ‎เธอรวบรวมกองทัพของตัวเองได้
‎ตราบใดที่เธอยังมีชีวิตอยู่
‎นี่ดูจะเป็นกลยุทธ์ที่ดีที่สุด
‎เธอได้รับการสนับสนุนจากชาวอียิปต์
‎เธอได้รับการสนับสนุนจากผู้คนในซีเรีย
‎เธอคงรู้สึกต่อต้าน
‎ตั้งแต่คลีโอพัตราถูกบีบให้หนีออกจากอียิปต์
‎เรานึกภาพเธอวางแผนได้เลย
‎เรื่องกลับไปชิงบัลลังก์คืน
‎แล้วเธอก็ได้รับโอกาสที่เหมาะเจาะที่สุด
‎ในสงครามกลางเมืองโรมัน
‎มีการรบครั้งใหญ่ที่ฟาร์ซาลุสในกรีซ
‎จูเลียส ซีซาร์เอาชนะอดีตลูกเขยอย่างปอมปีย์ได้
‎ปอมปีย์หนีมาอียิปต์เพื่อขอความช่วยเหลือ
‎(ฟาร์ซาลุส ปอมปีย์ อเล็กซานเดรีย เพลูเซียม)
‎แล้วจูเลียส ซีซาร์ก็ตามมาในไม่ช้า
‎คลีโอพัตราจึงกลับอียิปต์
‎(ซีเรีย คลีโอพัตรา อเล็กซานเดรีย เพลูเซียม)
‎หากเราพุ่งเป้าไปที่แนวป้องกันทางเหนือ
‎ฝั่งตะวันออกจะกลายเป็นจุดอ่อนของเราไหม
‎ไม่ ถ้าเราตั้งกองทัพไว้ตรงนี้กับตรงนี้
‎ได้
‎เจ้าโง่ปอมปีย์มุ่งหน้าไปที่ค่ายของปโตเลมี
‎ถ้าซีซาร์ตามไป
‎เขาจะนําสงครามกลางเมืองของโรม ‎มาสู่ชายฝั่งเรา
‎นั่นจะเป็นการฆ่าตัวตายทางการเมือง
‎หากเขาอยากแก้แค้น ‎ที่เราสนับสนุนปอมปีย์ก่อนหน้านี้ล่ะ
‎แล้วไง
‎งั้นเราก็ฆ่าปอมปีย์
‎เราจะไม่ฆ่าปอมปีย์
‎มันเป็นวิธีพิสูจน์ความภักดีต่อซีซาร์ที่ง่ายที่สุด
‎เราจะไม่ฆ่าลูกเขยของซีซาร์
‎ฝ่าบาท
‎เราต้องสร้างส่วนนี้ใหม่
‎เดิมพันสูงมาก
‎ถ้าคลีโอพัตราไม่เป็นที่โปรดปราน ‎ของจูเลียส ซีซาร์
‎เธออาจถูกเนรเทศออกจากอียิปต์ตลอดกาล
‎และเสียบัลลังก์เป็นการถาวร
‎ปอมปีย์ไปถึง
‎แล้วเขาก็ถูกแทงข้างหลัง
‎โพไธนัสอยู่เบื้องหลังเรื่องนี้...
‎และโพไธนัสยังสั่งให้ตัดหัวปอมปีย์ด้วย
‎โพไธนัสโน้มน้าวปโตเลมีที่ 13
‎ว่านี่จะทําให้พวกเขา ‎ได้รับความเมตตาจากจูเลียส ซีซาร์
‎แต่พวกเขาเข้าใจเกียรติยศของชาวโรมันผิดไป
‎บอกข้ามา...
‎ใครเป็นคนทํา
‎โพไธนัสกับปโตเลมีที่ 13 ‎ไม่พร้อมรับปฏิกิริยาของจูเลียส ซีซาร์
‎เขาโกรธที่พวกนั้นฆ่าคนที่เคยเป็นรัฐบุรุษ
‎คนที่เคยเป็นผู้นําร่วมของสาธารณรัฐโรมัน
‎และคนที่เคยเป็นอดีตลูกเขยเขา
‎การมาอเล็กซานเดรียของจูเลียส ซีซาร์
‎ทําให้คลีโอพัตรามีโอกาสทอง
‎สําหรับกลยุทธ์ใหม่
‎เราทํายังไงดี
‎นอกจากชุบชีวิตคนตายก็มืดแปดด้าน
‎ข้าต้องการพบเขา
‎นั่นเป็นความคิดที่เสี่ยงมาก
‎เขาเป็นนักรบผู้โศกเศร้าที่อ่อนล้า
‎เขาต้องการชัยชนะที่ง่ายดาย ข้าจะมอบให้เขา
‎กระหม่อมจะลองหาทาง
‎ขอบคุณ
‎ซีซาร์ไม่ใช่คนทั่วไป
‎ซีซาร์เป็นคนดังที่สุดในโลก
‎เมื่อเขามาถึง มันเป็นข่าวใหญ่
‎เขาทําตัวตามสบาย ‎อยู่ในพระราชวังในอเล็กซานเดรีย
‎เหล่าพี่น้องทุกคนจึงเป็นกังวลทันที
‎กับการที่ซีซาร์มาถึงแล้วทําตัวตามสบาย
‎ในวังของพวกเขา ในเมืองของพวกเขา
‎เป็นคลีโอพัตราที่รับมือกับมันด้วยการพูดว่า
‎"ข้าจะกลับวังของข้า
‎ข้าอาจสานสัมพันธ์กับเขาได้"
‎(พระราชวังอเล็กซานเดรีย)
‎เข้ามา
‎นี่มันอะไรกัน
‎ขออภัยสําหรับอุบาย
‎แต่นี่เป็นทางเดียวที่จะได้เข้าเฝ้า
‎ปฏิสัมพันธ์ของจูเลียส ซีซาร์กับคลีโอพัตรา
‎เป็นหนึ่งในเหตุการณ์ทางประวัติศาสตร์ ‎ที่โด่งดังที่สุดที่เคยถูกบันทึกไว้
‎แต่เรื่องราวน่าตื่นเต้น
‎ที่ว่าเธอถูกห่อตัวในพรมเข้าไปมันไม่ใช่
‎ต่อให้คลีโอพัตราถูกห่อจริง
‎ก็น่าจะห่อในกระสอบมากกว่า
‎ต้นตอของเรื่องนี้มาจาก ‎นักประวัติศาสตร์กรีก พลูทาร์ก
‎ที่มีชีวิตอยู่ 150 ปีหลังจากคลีโอพัตราตาย
‎เขาไม่รู้หรอก
‎มีการพยายามโฆษณาชวนเชื่อ
‎เพื่อให้ชาวโรมันตีตัวออกหากจากคลีโอพัตรา
‎ตอนนี้เธอเป็นดาวยั่ว
‎แทนที่จะเป็นสาวสวยที่ทุกคนหลงใหล
‎มันต้องมีอะไรลึกลับเกี่ยวกับเธอ
‎มันต้องมีอะไรที่ยั่วยวน...
‎และยั่วยวนในแบบชั่วร้าย
‎ออกไป
‎เจ้าได้เข้าเฝ้าแล้ว
‎ในนามของบิดาผู้ล่วงลับและข้า
‎ปโตเลมี อัลลีทีสผู้ยิ่งใหญ่...
‎โปรดรับความเห็นใจอย่างสุดซึ้งของข้า
‎ต่อการจากไปอันน่าเศร้าของปอมปีย์มหาบุรุษ
‎เขากับพ่อข้าเป็นสหายรัก...
‎ทําให้เขาเป็นเหมือนพ่อข้าด้วย
‎เขาเมตตาเรามากตอนที่เราถูกเนรเทศไปโรม
‎และเจ้าตอบแทนความเมตตานั้น...
‎ด้วยการตายของเขา
‎หากข้าครองบัลลังก์อียิปต์ เขาคงยังมีชีวิตอยู่
‎ข้าเสี่ยงโทสะท่านเพื่อเขา
‎เรารับใช้โรมด้วยทหารของเรา
‎ข้าไม่ได้มุ่งร้ายต่อท่าน หรือมุ่งร้ายต่อโรม
‎แต่เป็นสัญลักษณ์ของความรัก ‎และความเคารพจากข้า
‎ต่อชายที่ข้ารักเหมือนพ่อ
‎ข้าตั้งใจจะพาเขากลับโรม
‎อภัยให้เขา...
‎เป็นเกียรติแก่ภรรยาผู้ล่วงลับของเขา
‎ลูกสาวข้า
‎ท่านน่าจะจําได้
‎เราเคยเจอกัน
‎ข้าจําไม่ได้
‎ตอนนั้นข้ายังเป็นเด็กน้อย
‎ไม่ใช่ผู้ปกครองที่ยืนตรงหน้าท่าน
‎ล่าสุดที่ข้าได้ยิน เจ้าถูกปลดจากบัลลังก์แล้ว
‎อาจใช่
‎แต่พ่อข้าแต่งตั้งข้าเป็นผู้ปกครองร่วมของอียิปต์
‎งั้นบอกข้าหน่อย
‎คลีโอพัตรา
‎เจ้าจะปกครองยังไง ‎เมื่อชาวอเล็กซานเดรียนคัดค้านเจ้า
‎วุฒิสภาคัดค้านท่าน
‎แต่เราก็มาอยู่ตรงนี้กันได้
‎จูเลียส ซีซาร์ ผู้เคยปกครองกรุงโรม
‎พบกับคลีโอพัตรา
‎มันเป็นการพบกันของสองนักปราชญ์
‎คลีโอพัตราเป็นผู้หญิงที่มั่นใจในตัวเอง ‎และมีเสน่ห์ล้นเหลือ
‎เธอเป็นนักการทูต
‎และที่จริงเธอไม่ได้ก้มหัวให้เขา
‎เธอเปลี่ยนทิศทางของอํานาจ
‎ที่อยู่ตรงหน้าจูเลียส ซีซาร์ คือหญิงสาวที่เข้มแข็ง
‎เธอฉลาด และเป็นผู้หญิงแอฟริกัน
‎ที่ไม่เพียงมองตัวเองเป็นผู้ปกครอง ‎แต่เป็นเทพธิดาด้วย
‎เธอจึงแตกต่างมาก
‎จากผู้หญิงคนอื่นที่จูเลียส ซีซาร์พบในโรม
‎และนั่นคือความเข้าใจของข้า
‎- ไม่ ‎- ใช่
‎หากท่านอยากเข้าใจข้อความนั้น
‎ท่านต้องอ่านด้วยภาษาต้นฉบับ
‎เกรงว่าข้าคงไม่มีพรสวรรค์ด้านภาษาเหมือนเจ้า
‎ไม่เหมือนผู้หญิงโรมัน
‎ที่ตามธรรมเนียมแล้วต้องอยู่บ้าน
‎และไม่ยุ่งเกี่ยวกับเรื่องการเมือง
‎คลีโอพัตราเป็นผู้นําโลก
‎และจูเลียส ซีซาร์สามารถคุยกับเธอได้ ‎ทั้งเรื่องกลยุทธ์ทางทหาร
‎วรรณกรรม และปรัชญา ในระดับที่ใกล้เคียงกัน
‎เราจินตนาการได้ว่ามันเป็นรักแท้
‎ว่ามันเป็นการบรรจบกันของทั้งสมองและหัวใจ
‎แต่ในทางกลับกัน ความสัมพันธ์ส่วนใหญ่
‎อาจถูกจํากัดด้วยกลยุทธ์
‎จูเลียส ซีซาร์ได้ประโยชน์บางอย่าง ‎จากการช่วยคลีโอพัตรา
‎และคลีโอพัตรายิ่งได้ประโยชน์มากกว่า
‎จากการผูกมิตรกับจูเลียส ซีซาร์
‎คลีโอพัตราต้องการกําจัดปโตเลมีที่ 13
‎เธอต้องการกําจัดโพไธนัส
‎และเธอต้องการให้อาร์ซิโนเอ ‎ถูกจับตามองอย่างใกล้ชิด
‎แต่เหนือสิ่งอื่นใด เธออยากครองบัลลังก์คนเดียว
‎โพไธนัสกลัวคลีโอพัตรา
‎เขากลัวความสามารถของเธอ ‎ที่ทําให้ผู้คนภักดีต่อเธอ
‎นั่นรวมถึงจูเลียส ซีซาร์และชาวโรมัน
‎ดูเหมือนซีซาร์อยากมาทําให้สถานการณ์สงบลง
‎และพยายามวางตัวผู้ปกครองที่เหมาะสม ‎ขึ้นครองบัลลังก์
‎(การประชุมอเล็กซานเดรีย)
‎ฉันไม่คิดว่าจูเลียส ซีซาร์พร้อมรับ...
‎สิ่งที่เขาเจอตอนไปถึงอเล็กซานเดรีย
‎เป็นไปได้ว่าครอบครัวเขามีปัญหา
‎มากกว่าที่เขาจินตนาการได้
‎ประชาชนชาวอียิปต์ผู้สูงศักดิ์
‎ข้ารู้ว่าข้าพูดแทนทุกท่าน ‎เมื่อข้าบอกว่าถึงเวลาของสันติภาพ
‎ข้าคือผู้นํามาซึ่งสันติภาพนั้น
‎ดังนั้น ตามเจตจํานงและพินัยกรรมฉบับสุดท้าย
‎ของปโตเลมี นีออส ดิโอไนซุส
‎โรมจึงยอมรับธิดาของเขา
‎คลีโอพัตรา ธีอา ฟิโลพาเธอร์
‎และโอรสองค์โต
‎ปโตเลมี ธีออส ฟิโลพาเธอร์
‎ในฐานะผู้ปกครองร่วมของอียิปต์
‎ซีซาร์เป็นนักการทูตชั้นครู
‎เขาตัดสินใจว่าเขาจะ...
‎ทําตามคําสั่งของปโตเลมีที่ 12
‎เขาแต่งตั้งคลีโอพัตรา
‎ขึ้นครองบัลลังก์อีกครั้ง ‎ในฐานะฟาโรห์ร่วมกับปโตเลมีที่ 13
‎เขามอบอํานาจปกครองบางส่วนแก่อาร์ซิโนเอ
‎นอกจากนี้...
‎เพื่อแสดงถึงความรักนิรันดร์ที่เรามีต่อท่าน
‎โรมยังมอบให้
‎ธิดาองค์เล็ก อาร์ซิโนเอ
‎และโอรสองค์เล็ก ปโตเลมีที่ 14
‎ปกครองดินแดนไซปรัส
‎จงสํานึกบุญคุณ
‎โรมรักท่าน
‎ซีซาร์ยังลดหนี้สิน
‎ที่อียิปต์ติดโรมด้วย
‎เราไม่แน่ใจว่าคลีโอพัตราทําได้ยังไง
‎แต่ที่จริง ฉันมองว่าเธอมีกลยุทธ์
‎ในการผูกมิตรกับเหล่าชายผู้ทรงอํานาจ
‎เขาดูสนิทเกินไป
‎- พอใจไหม ‎- มาก
‎ท่านนอนกับเมียข้าเหรอ
‎นึกว่าพวกวุฒิสภาเล่นละครตบตาเสียอีก
‎ท่านหัวเราะเยาะข้า
‎ดูหมิ่นข้าในบ้านข้า
‎ใจเย็นน่า
‎อย่ามาบอกให้ข้าใจเย็น
‎นี่บ้านของข้า บ้านข้า
‎และข้าขอเรียกร้องให้ชาวอียิปต์ ‎ก่อจลาจลต่อต้านท่านและโรม
‎ว่าไง
‎ซีซาร์
‎โชคไม่ดีสําหรับจูเลียส ซีซาร์ ‎ที่แผนของเขาล้มเหลว
‎ที่จริง สงครามกลางเมืองปะทุขึ้น
‎หรือที่เรียกว่าสงครามอเล็กซานเดรียน
‎ฝ่ายหนึ่งมีจูเลียส ซีซาร์กับคลีโอพัตรา
‎อีกฝ่ายมีขันทีโพไธนัส
‎ปโตเลมีที่ 13 และน้องสาวเธอ อาร์ซิโนเอ
‎เมืองอเล็กซานเดรีย
‎ในช่วงสี่เดือนของสงครามอันโหดร้าย
‎คงน่ากลัวมาก
‎ไม่เพียงแต่มีทหารเจนจัดเข้าร่วมรบ
‎แต่มีสงครามกองโจรด้วย
‎เกิดจลาจล
‎พวกโรมันเผาเมืองเป็นบริเวณกว้าง
‎นี่คงเป็นหายนะและฝันร้ายสําหรับทุกคน
‎มีศพนับไม่ถ้วน ‎บนถนนในเมมฟิสและอเล็กซานเดรีย
‎การจลาจลกระจายไปทางใต้ถึงธีบส์
‎และยุ้งฉางที่ไม่มีคนเฝ้า
‎ก็ถูกขนเกลี้ยง
‎หากเราไม่เพิ่มภาษีในอเล็กซานเดรีย
‎เราจะต้านการปิดล้อมไม่ไหว อียิปต์จะล่มสลาย
‎หนึ่งในความสูญเสียที่ใหญ่ที่สุด
‎คือการเผาหอสมุดแห่งอเล็กซานเดรีย
‎หอสมุดนี้ใช้เวลาสร้างถึง 300 ปี
‎เราสูญเสียแหล่งทรัพยากรขนาดใหญ่ไป
‎เพราะพี่น้องชิงบัลลังก์
‎ระหว่างความบาดหมางในครั้งนี้
‎น้องสาวของคลีโอพัตรา อาร์ซิโนเอ ‎นําทัพของเธอเอง
‎อาร์ซิโนเอเหรอ
‎นางเข้าควบคุมกองทัพอียิปต์
‎เป็นไปไม่ได้ มีคนโกหก
‎นางสั่งฆ่าอคิลลัสแล้วตั้งตนเป็นผู้ปกครอง
‎ชาวอเล็กซานเดรียนสนับสนุนนาง
‎มาเถิด มา
‎หรือว่าข้า...
‎หม่อมฉันจะไปเอาน้ํา
‎มาได้จังหวะพอดีเลย
‎คลีโอพัตราตระหนักว่าการมีลูกกับจูเลียส ซีซาร์
‎คือไพ่ตายในการเล่นโป๊กเกอร์ ‎ที่เธอพยายามใช้กับโรม
‎สิ่งที่คลีโอพัตราอุ้มอยู่ในครรภ์
‎คือความเป็นไปได้ ‎ที่จะรวมอียิปต์กับโรมเป็นหนึ่งเดียว
‎ทารกน้อยทรงอํานาจเกินจินตนาการ
‎มีสองอารยธรรมที่ยิ่งใหญ่ที่สุด
‎สองเมืองที่ยิ่งใหญ่ที่สุด
‎รวมอยู่ในร่างของมนุษย์คนเดียว
‎และนั่นคือช่วงเวลาสําคัญ
‎ขณะเดียวกัน ‎สงครามอเล็กซานเดรียนเป็นหายนะ
‎ของปโตเลมีที่ 13 และอาร์ซิโนเอ
‎เมื่ออาร์ซิโนเอร่วมทัพสู้กับจูเลียส ซีซาร์
‎แล้วพ่ายแพ้
‎เธอถูกจับขังไว้ในวัง
‎ปโตเลมีสวมเกราะทองและอยู่บนเรือ
‎เขาตกเรือ หรือไม่ก็โดนผลักตกเรือ
‎น้ําหนักของเกราะทําให้เขาจมน้ํา
‎เราค้นทั่วแม่น้ําไนล์แล้ว
‎เราต้องยอมรับว่าเขาถูกพัดออกทะเลไป
‎ไม่รู้สิ
‎อาจมีผู้จงรักภักดีช่วยเขาไว้
‎ไม่
‎ฝ่าบาท พระองค์ต้องหยุด
‎เขาไม่เป็นภัยแล้ว
‎คลีโอพัตราชนะ
‎และเธอรู้ว่า...
‎ตราบใดที่เธอยังมีชีวิตอยู่
‎เธอก็คือฟาโรห์
‎- ท่านหลงทางเหรอ ‎- เปล่า
‎เจ้าล่ะ
‎ท่านต้องการอะไร
‎ต้องการเข้าใจเหตุผล
‎ทําไมล่ะ
‎ท่านไม่คิดว่า...
‎ข้าสมควรได้ปกครองใช่ไหม
‎อาร์ซิโนเอตัวน้อยโดนทุกคนเมินอย่างง่ายดาย
‎ข้าสมควรได้ปกครองพอๆ กับท่าน ‎หรืออาจมากกว่า
‎โรมยกไซปรัสให้เจ้า...
‎แต่ข้าต้องการอียิปต์
‎ไม่ใช่มณฑลเล็กๆ ที่ลอยอยู่ในทะเล
‎ข้าต้องการสิทธิ์โดยกําเนิด
‎ซีซาร์ของท่านจะพาข้าไปโรม
‎เพื่อประหารเจ้า
‎ข้าคิดมาตลอดว่าขอตาย
‎โดยรู้ว่าต้องตาย
‎ดีกว่าตกใจตื่นในโลกหลังความตาย
‎- เจ้าหักหลังข้า ‎- ท่านต้องด้านทนหน่อย
‎เลิกขัดจังหวะข้าสักที
‎โทษที
‎ข้าไม่รู้ว่าท่านต่างหากที่มีเวลาไม่พอ
‎หากข้ามีโอกาส...
‎ข้าก็จะทําอีก
‎เจ้าไม่มีโอกาสหรอก
‎ขณะที่จูเลียส ซีซาร์เดินทางกลับโรม
‎คลีโอพัตราตั้งครรภ์ได้เกือบเจ็ดเดือนแล้ว
‎เธอคือราชินีแห่งอียิปต์อย่างไร้ข้อกังขา
‎โชคร้ายสําหรับคลีโอพัตรา
‎เธอมีน้องชายอีกคนชื่อปโตเลมี
‎และเมื่อจูเลียส ซีซาร์กลับโรม
‎เธอก็แต่งงานกับน้องชายอีกคน
‎ผู้ซึ่งเธอคาดว่าจะร่วมครองบัลลังก์อียิปต์
‎ข้าทิ้งไม้ท่อนใหญ่ไว้เผื่อเขาล้ําเส้น
‎รีบกลับมาหาลูกชายท่านล่ะ
‎นี่คือการบอกลา น้องข้า
‎อาจใช่
‎จากที่นี่ไปโรมมันไกลมาก
‎คลีโอพัตราได้คํามั่นสัญญาจากจูเลียส ซีซาร์
‎ว่าเขาจะประหารอาร์ซิโนเอในฐานะกบฏต่อโรม
‎แต่มันไม่เกิดขึ้น
‎คําบรรยายโดย: ฐิตา วีระมนทนาศักดิ์